《寄家因东西南北四韵就寓怀 其二》
明代·曹义

朝回散步二桥西，景物苍凉望眼迷。疏树淡烟延日暮，危楼叠嶂接天齐。

囊空客久归心切，衣薄天寒旅况悽。幸有一般心乐处，年来雁塔姓名题。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。